“เงินบาท” วันนี้เปิดตลาด 34.19 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.19 บ. แข็งค่าจากปิดตลาดเมื่อวันศุกร์ที่ระดับ 34.39 บ. โดยมองกรอบค่าเงินบาทวันนี้เคลื่อนไหวที่ ระดับ 34.15 - 34.35 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.19 บ. แข็งค่าจากปิดตลาดเมื่อวันศุกร์ที่ระดับ 34.39 บ. โดยมองกรอบค่าเงินบาทวันนี้เคลื่อนไหวที่ ระดับ 34.15 - 34.35 บาท/ดอลลาร์
4 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(4 เม.ย.66) เปิดตลาด 34.19 บาท/ดอลลาร์ แข็งค่ากว่าราคาปิดตลาดเมื่อวานที่ระดับ 34.39 บาท/ดอลลาร์
โดยดอลลาร์สหรัฐอ่อนค่าลงเมื่อเทียบกับสกุลเงินหลัก  หลังสหรัฐเปิดเผยดัชนีภาคการผลิตที่อ่อนแอ ซึ่งอาจเป็นปัจจัยชะลอการปรับขึ้นอัตราดอกเบี้ยของธนาคารกลางสหรัฐ (เฟด)
ด้านนักลงทุนจับตาข้อมูลแรงงานของสหรัฐในสัปดาห์นี้ ซึ่งจะบ่งชี้ทิศทางอัตราดอกเบี้ยของเฟด โดยในวันอังคารจะมีการเปิดเผยตัวเลขการเปิดรับสมัครงานและอัตราการหมุนเวียนของแรงงาน (JOLTS) เดือนก.พ. ขณะที่วันพุธจะมีการเปิดเผยตัวเลขจ้างงานภาคเอกชนเดือนมี.ค.จาก ADP ส่วนในวันพฤหัสบดีจะเปิดเผยจำนวนผู้ขอรับสวัสดิการว่างงานรายสัปดาห์ และในวันศุกร์จะเปิดเผยตัวเลขจ้างงานนอกภาคเกษตรเดือนมี.ค.
สำหรับกระแสเงินทุนวานนี้นักลงทุนต่างชาติมีการขายสุทธิในตลาดพันธัตร 6,033 ล้านบาท และซื้อสุทธิในตลาดหุ้น1,317 ล้านบาท
โดยมองกรอมค่าเงินบาทวันนี้เคลื่อนไหวในช่วง 34.15 – 34.35 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกแนะนำขายเงินตราต่างประเทศที่เหนือระดับ 34.50 บาท/ดอลลาร์
ด้านกรอบค่าเงินวันนี้ USD/THB 34.10- 34.40, EUR/THB 37.11 – 37.61, JPY/THB 0.2560 – 0.2600, GBP/THB 42.25 – 42.75, AUD/THB 23.10 – 23.40